Hiiesaare Silmakivi
Hiiesaare Silmakivi (ka: Hiiesaare rahn) on rabakivist hiidrahn Hiiu maakonnas Hiiumaa vallas Hiiessaare külas. Kivi pikkus on 11,8 m, laius 8,1 m, kõrgus 4,7 m, suurim ümbermõõt 32,4 m. Kivi maht erineb erinevates allikates oluliselt, olles 199m3 või 310 m3. Klibusel pinnal paiknev mitmest küljest alt ahenev lapik rahn, järskude teravanurgeliste murdepinadega, mis tekkinud lõhede järgi. On saanud nime väikese merelahe - "silma" järgi. Rahn on alates 1937. aastast üksikobjektina looduskaitse all.